CELEX: 32012R0087
Language: fi
Date: 2012-02-01 00:00:00
Title: Komission täytäntöönpanoasetus (EU) N:o 87/2012, annettu 1 päivänä helmikuuta 2012 , täytäntöönpanoasetuksen (EU) N:o 540/2011 muuttamisesta tehoaineen kletodiimi hyväksymisedellytysten osalta  ETA:n kannalta merkityksellinen teksti

2.2.2012   
            
            
               FI
            
            
               Euroopan unionin virallinen lehti
            
            
               L 30/8
            
         KOMISSION TÄYTÄNTÖÖNPANOASETUS (EU) N:o 87/2012,
   annettu 1 päivänä helmikuuta 2012,
   täytäntöönpanoasetuksen (EU) N:o 540/2011 muuttamisesta tehoaineen kletodiimi hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
   sekä katsoo seuraavaa:
   
               (1)
            
            
               Kletodiimi sisällytettiin direktiivin 91/414/EY liitteeseen I rikkakasvien torjunta-aineena sokerijuurikasviljelmissä käytettävänä tehoaineena komission direktiivillä 2011/21/EU (2). Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään asetuksen mukaisesti hyväksyttynä, ja se luetellaan Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (3) liitteessä olevassa A osassa.
            
         
               (2)
            
            
               Arysta LifeScience, jonka pyynnöstä kletodiimi sisällytettiin direktiivin 91/414/EY liitteeseen I, esitti 14 päivänä helmikuuta 2011 hakemuksen, joka koski kletodiimin sisällyttämisen ehtojen muuttamista siten, että sen käyttö rikkakasvien torjunta-aineena sallittaisiin myös muissa viljelmissä kuin sokerijuurikkaissa. Hakemuksen mukana toimitettiin lisätietoja. Hakemus toimitettiin Alankomaille, joka oli nimetty esitteleväksi jäsenvaltioksi komission asetuksella (EY) N:o 1490/2002 (4).
            
         
               (3)
            
            
               Alankomaat arvioi hakijan toimittamat lisätiedot ja laati lisäyksen arviointikertomuksen luonnokseen. Se toimitti lisäyksen komissiolle 28 päivänä maaliskuuta 2011. Alankomaat toimitti lisäyksen muille jäsenvaltioille ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, kommentoitavaksi ja toimitti saamansa huomautukset edelleen komissiolle.
            
         
               (4)
            
            
               Elintarviketurvallisuusviranomainen järjesti asiantuntijakuulemisen arviointikertomusluonnoksen lisäyksestä. Elintarviketurvallisuusviranomainen toimitti 15 päivänä lokakuuta 2011 päätelmänsä hakijalle, jäsenvaltioille ja komissiolle sekä julkaisi ne. Elintarviketurvallisuusviranomainen muutti päätelmiään hakijalta saatujen huomautusten perusteella. Se toimitti muutetut päätelmänsä hakijalle, jäsenvaltioille ja komissiolle sekä julkaisi ne 18 päivänä marraskuuta 2011 (5).
            
         
               (5)
            
            
               Komissio pyysi asetuksen (EY) N:o 1107/2009 13 artiklan 1 kohdan mukaisesti hakijaa esittämään huomautuksia kletodiimin tarkastelukertomusluonnoksesta. Ilmoittajan toimittamat huomautukset on tutkittu huolellisesti.
            
         
               (6)
            
            
               Jäsenvaltiot ja komissio tarkastelivat arviointikertomusluonnoksen lisäystä ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja kletodiimia koskeva komission tarkastelukertomus saatiin valmiiksi 9 päivänä joulukuuta 2011.
            
         
               (7)
            
            
               Eri tutkimuksista on käynyt ilmi, että kletodiimista koostuvien tai sitä sisältävien kasvinsuojeluaineiden käytön rajoittaminen sokerijuurikkaisiin voidaan lopettaa.
            
         
               (8)
            
            
               Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetukseen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 309, 24.11.2009, s. 1.
   
      (2)  EUVL L 58, 3.3.2011, s. 49.
   
      (3)  EUVL L 153, 11.6.2011, s. 1.
   
      (4)  EYVL L 224, 21.8.2002, s. 23.
   
      (5)  Conclusion on the peer review of the pesticide risk assessment of the active substance clethodim. EFSA Journal 2011; 9(10):2417. [99pp.]. doi:10.2903/j.efsa.2011.2417. Saatavilla verkossa osoitteessa: www.efsa.europa.eu/efsajournal
   
      LIITE
      Korvataan täytäntöönpanoasetuksen (EU) N:o 540/2011 liitteessä olevan A osan kletodiimia koskeva rivi 329 seuraavasti:
      
         
                     Numero
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus
                  
                  
                     Hyväksymispäivä
                  
                  
                     Hyväksynnän päättymispäivä
                  
                  
                     Erityiset säännökset
                  
               
                     ”329
                  
                  
                     Kletodiimi
                     CAS-numero: 99129-21-2
                     
                     CIPAC-numero: 508
                  
                  
                     (5RS)-2-{(1EZ)-1-[(2E)-3-klooriallyylioksi-imino]propyyli}-5-[(2RS)-2(etyylitio)propyyli]-3-hydroksisykloheks-2-en-1-oni
                  
                  
                     ≥ 930 g/kg
                     Epäpuhtaudet:
                     tolueeni: enintään 4 g/kg
                  
                  
                     1. kesäkuuta 2011
                  
                  
                     31. toukokuuta 2021
                  
                  
                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 9. joulukuuta 2011 valmistuneen kletodiimia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota vesieliöiden, lintujen ja nisäkkäiden suojeluun ja varmistettava, että käyttöedellytyksiin sisältyy riittäviä riskinhallintatoimenpiteitä.
                     Asianomaisten jäsenvaltioiden on edellytettävä vahvistavien tietojen toimittamista uusimman tieteellisen tiedon pohjalta seuraavista:
                     
                                 —
                              
                              
                                 maaperän ja pohjaveden altistumisen arvioinnit,
                              
                           
                                 —
                              
                              
                                 jäämän määritelmä riskinarviointia varten.
                              
                           Asianomaisten jäsenvaltioiden on varmistettava, että hakija toimittaa nämä vahvistavat tiedot komissiolle viimeistään 31. toukokuuta 2013.”